PPKE BTK

**PÁZMÁNY SZENIOR EGYETEM**

2018 őszi szemeszter

**Terek, tájak, helyszínek**

**Az irodalom topográfiája**

*Tudományág:* irodalomtudomány

Az irodalmi és a bölcseleti művek kezdettől fogva arról tanúskodnak, hogy a mindenkori ember gondolkodása mélyen térbe ágyazott. Az egyes kultúrák önláttatását mindig is erőteljes térvonatkozású motívumok, szerkezetek és témák alakították. A tér ugyanis nem csupán elvont természettudományos probléma, hanem társadalmi, pszichológiai és nem utolsósorban művészi konstrukció, amelyben a legkülönfélébb emberi érzetek és élmények, valamint meggyőződések jelenítődnek meg. Ilyen értelemben a térről való beszéd egyúttal kikerülhetetlenül az azt alakító, használó, benne élő emberről való beszéd is. A több félévre tervezett, kronológiai rendet követő előadássorozat az irodalom- és kultúrtörténet kiemelkedően fontos szövegeiben az emberi lét helyszíneit, az ember és a táj közötti kapcsolatot, azaz a saját világunkhoz fűződő valós és képzeletbeli viszonyunkat kívánja megvizsgálni.

Az előadások **csütörtöki** napokon 17 órakor kezdődnek és 18.30-kor fejeződnek be.

|  |  |  |
| --- | --- | --- |
| **Dátum** | **A kurzus előadásai** | **Előadó** |
| Szept. 27. | „*Te házat akarsz nekem építeni, hogy abban lakjam?”* A Királyok könyve és az egyetlen templom | Dr. Kőszeghy Miklós |
| Okt. 4. | *„Negyvenhat esztendeig épült ez a templom...”*Jeruzsálem temploma Heródes és Jézus között | Dr. Kőszeghy Miklós |
| Okt. 11. | *„Tenyérnyi selymen végtelen tér nyílik”*  A végtelen és a felfoghatatlan érzékeltetése a klasszikus kínai szövegekben | Dr. Csibra Zsuzsanna |
| Okt. 18. | *"Változván megcsúnyul minden dolog, de nemcsúfitja el a földet a dolgok változása"*A sivatag és a kert: tájak a korai arab költészetben  | Dr. Tüske László |
| Okt. 25. | *Ima az Akropoliszon* ‒ A klasszikus kori Athén | Dr. Pataki Elvira |
| Nov. 8. | *Szigetek széplakhelyű földje* ‒ Apollón kultuszhelyei (Délos, Delphoi) | Dr. Pataki Elvira |
| Nov. 15. | *Laus Italiae, laus Romae* ‒ Hogyan magasztaljunk egy világbirodalmat?  | Dr. Pataki Elvira |
| Nov. 22. | *A sivatag mélyén, egy monostorban, élt egy szent férfiú*... ‒ Szentföldi útirajzok az ókeresztény korból | Dr. Pataki Elvira |
| Nov. 29. | *“Az ember bele sem gondol igazán, pedig ez a valóság: borzalmas dolog folyton ki-bejárni a térbe”* Természeti elemek és hatásaik a Trisztán-mítoszban | Dr. Kiss Kornélia |
| Dec. 6. | *„Etele országába menjünk bátran, vígan.”*Tér és út a Nibelung-énekben | Dr. Lőkös Péter  |
| Dec. 13. | *„Van egy hely a Pokolban: Rondabugyrod”*A túlvilág helyrajza Dante szerint | Dr. Mátyus Norbert |